Okresná prokuratúra Piešťany 
Vážska 28, 921 01 Piešťany 	

Sp. zn. : Pv 258/14/2204	Piešťany, 26.6.2015
EEČ : 2-18-39-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov v jednočinnom súbehu s prečinom výtržníctva podľa § 364 ods. 1 písm. a) Trestného zákona

Rozhodol: 	prokurátor Okresnej prokuratúry Piešťany
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 166,00 € 
b.	Peňažná suma určená na všeobecne prospešné účely: 83,00 € 
c.	Konkrétny adresát peňažnej sumy určenej na všeobecne prospešné účely: OZ Svetielko nádeje, Nám. L. Svobodu 4, Banská Bystrica, IČO 37 889 346 
d.	Suma odovzdaná štátu na peňažnú pomoc obetiam trestnej činnosti: 83,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX.
obvinený XXXXX dňa 14.12.2013 v čase okolo 03.30 hod. XXXXX, na XXXXX č. XXXXX, v priestoroch baru s názvom XXXXX pri prechádzaní v smere od pultu baru k jeho východu bez zjavného dôvodu udrel rukou od chrbta po temene hlavy XXXXX, ktorý ho vzápätí kopol do oblasti kolien a následne toho istého dňa v čase okolo 04.00 hod. opätovne pri pulte prevádzky baru pristúpil od chrbta k XXXXX, sediacemu na stoličke, tohto udrel najmenej dva razy rukou po pravej strane hlavy a tváre, následkom čoho XXXXX spadli na zem dioptrické okuliare neznámej značky s kovovým rámom zelenej farby, so sklami s hodnotou – 2,5 dioptrie v hodnote 150,- € a tieto sa rozbili a následne predlaktím pravej ruky začal škrtiť XXXXX až do času, ktorým sa mu zo zovretia nepodarilo vymknúť, čím XXXXX, nar. XXXXX, trvale bytom XXXXX, ul. XXXXX č. XXXXX, spôsobil ľahké zranenia a to na pravej strane tváre pohmoždenie očnej oblasti, lícnej kosti a krku s krvným výronom, odreninu kože na pravej strane tváre pod pravým okom a pohmoždenie mäkkých tkanív pravej strany krku s krvným výronom, ktoré si vyžadovali liečenie a spôsobovali obmedzenie na obvyklom spôsobe života v trvaní 2-3 týždne.

Odôvodnenie: 
 V uvedenej trestnej veci poverený príslušník Obvodného oddelenia PZ XXXXX (ďalej len „policajt“), uznesením ČVS: XXXXX zo dňa 13.03.2014 v zmysle § 199 ods. 1 Trestného poriadku začal trestné stíhanie pre prečin ublíženia na zdraví podľa § 156 ods. 1 Trestného zákona v jednočinnom súbehu s prečinom výtržníctva podľa § 364 ods. 1 písm. a) Trestného zákona a prečin poškodzovania cudzej veci podľa § 245 ods. 1 Trestného zákona na skutkovom základe uvedenom vo výroku tohto uznesenia. 
Následne policajt uznesením zo dňa 19.09.2014 podľa § 206 ods. 1 Trestného poriadku vzniesol obvinenie XXXXX pre prečin ublíženia na zdraví podľa § 156 ods. 1 Trestného zákona v jednočinnom súbehu s prečinom výtržníctva podľa § 364 ods. 1 písm. a) Trestného zákona na skutkovom základe uvedenom vo výrokovej časti tohto uznesenia. 

	Podľa § 156 ods. 1 Trestného zákona sa prečinu ublíženia na zdraví dopustí ten, kto inému úmyselne ublíži na zdraví.

	Podľa § 123 ods. 2 Trestného zákona ublížením na zdraví sa na účely tohto zákona rozumie také poškodenie zdravia iného, ktoré si objektívne vyžiadalo lekárske vyšetrenie, ošetrenie alebo liečenie, počas ktorého bol nie iba na krátky čas sťažený obvyklý spôsob života poškodeného.

Podľa § 364 ods. 1 písm. a) Trestného zákona sa prečinu výtržníctva dopustí ten, kto sa slovne alebo fyzicky, verejne alebo na mieste verejnosti prístupnom dopustí hrubej neslušnosti alebo výtržnosti najmä tým, že napadne iného.

       	Podľa ustanovenia § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom   dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním súvisiaceho spisového materiálu ČVS: XXXXX som zistil, že obvinený XXXXX sa svojím konaním dopustil prečinu ublíženia na zdraví podľa § 156 ods. 1 Trestného zákona, pre ktorý Trestný zákon dovoľuje uložiť trest odňatia slobody v trvaní šesť mesiacov až dva roky a prečinu výtržníctva podľa § 364 ods. 1 písm. a) Trestného zákona, pre ktorý Trestný zákon dovoľuje uložiť trest odňatia slobody v trvaní až tri roky, teda horná hranica trestu odňatia slobody pri týchto prečinoch neprevyšuje hornú hranicu trestu odňatia slobody uvedenú v § 220 ods. 1 Trestného poriadku. 

Obvinený XXXXX a poškodený XXXXX uzavreli dňa 22.05.2015 pred probačným a mediačným úradníkom Okresného súdu v Piešťanoch XXXXX dohodu o zmieri, z obsahu ktorej vyplýva, že poškodený XXXXX súhlasí so zmierom z toho dôvodu, že mu bola nahradená ním uplatňovaná náhrada škody a to v celom rozsahu. Žiadnu finančnú a ani inú náhradu od obvineného už nežiada. Obvinený XXXXX dňa 21.05.2015 poukázal na účet Krajskej prokuratúry Trnava peňažnú sumu 166,- Eur, určenú na všeobecne prospešné účely, z ktorej 50 % určil na pomoc obetiam trestnej činnosti a 50 % Občianskemu združeniu SVETIELKO NÁDEJE, Detská fakultná nemocnica s poliklinikou, Námestie L. Svobodu 4, Banská Bystrica, IČO: 37889346.
 
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a zložil na účet Krajskej prokuratúry Trnava peňažnú sumu 166,- EUR, určenú na všeobecne prospešné účely. Táto suma nie je zrejme neprimeraná závažnosti spáchaného prečinu. Poškodení XXXXX, ako aj splnomocnená zástupkyňa Všeobecnej zdravotnej poisťovne a.s., XXXXX Bohunická a splnomocnení zástupca Sociálna poisťovňa XXXXX. Martin Eliáš vyhlásili, že obvinený im nahradil spôsobenú škodu v celom rozsahu.  

Z odpisu z registra trestov obvineného je zrejmé, že tento nebol doposiaľ súdne trestaný, rovnako nebol doposiaľ priestupkovo prejednávaný. Zo správy mesta XXXXX nebolo zistené, že by bol riešený komisiou verejného poriadku, resp. v priestupkovom konaní.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodol tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Mašán
prokurátor